Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 14392

11. Az MLS földi berendezés szolgáltatásának integritása és folyamatossága 11.1 Bevezetés 11.1.1 Ennek az anyagnak az a célja, hogy egy leírását adja az MLS földi berendezés szolgáltatási céljainak integritásáról és folyamatosságáról, és útmutatóul szolgáljon a mérnöki tervezéshez és a berendezés rendszer-jellemzőihez. A szolgáltatás integritását és folyamatosságát az üzemeltetési nézőpontból szükségszerűen ismerni kell annak érdekében, hogy döntés szülessen arról az üzemeltetési alkalmazásról, amelyet az MLS alá tud támasztani. 11.1.2 Általánosan elfogadott az, hogy az üzemeltetési céltól függetlenül, a leszállás során a végzetes baleset bekövetkezésének átlagos mértéke az egész rendszer - amelyet a földi berendezés, a légijármű és a légijárművezető képez - hibái, vagy hiányosságai miatt nem haladhatják meg az 1 × 10-7 valószínűséget. Erre a követelményre gyakran általános kockázati tényezőként utalnak. 11.1.3 Egy I. Kategóriájú üzemeltetés esetén, amikor a pontosság és az integritás minimális követelményei szükségesek a leszállás korai szakaszában, annak a felelőssége, hogy a fenti célok biztosításra kerülnek, a légijármű vezetőjére van ráruházva. A III. Kategóriájú üzemeltetéseknél a fenti cél a szükséges, de most ahhoz hozzátartozik az egész rendszer. Ebben az összefüggésben az a legnagyobb fontosságú, hogy törekedjenek a földi berendezés szolgáltatása legmagasabb szintű integritásának és folyamatosságának elérésére. Az integritás annak biztosításához szükséges, hogy a megközelítésben lévő légijármű részére alacsony legyen a hamis útirány-vezetés vételének valószínűsége, a szolgáltatás folyamatossága annak biztosításához szükséges, hogy a légijármű részére a megközelítés végső szakaszaiban kicsi legyen annak valószínűsége, hogy az útirány-vezetési jel 'elveszik'. 11.1.4 Úgy látszik, hogy a különféle üzemeltetési követelményeknek a szolgáltatás különféle integritási és folyamatossági céljai felelnek meg. A G-15. táblázat a szolgáltatás integritásának és folyamatosságának négy szintjét állapítja meg, és írja le, azokat, amelyek azokra az alap eljárásokra alkalmazhatók, ahol a DME nem kritikus alkotóelem. 11.2 A szolgáltatási szintek integritásának és folyamatosságának megvalósítása és megőrzése 11.2.1 Egy integritás hiba akkor fordulhat elő, amikor egy olyan jel kerül kisugárzásra, amely a meghatározott tűréshatárokon "kívül van", illetve pontatlan (egy digitális adat esetében), vagy azért, mert a felügyelő egység nem ismeri fel, vagy azért, mert az ellenőrző áramkörök elmulasztják a hibás jel eltávolítását. Egy ilyen hiba egy veszélyhelyzet részét képezheti, ha nagy hibát eredményez. 11.2.2 Nyilvánvalóan nem az összes integritás hiba veszélyes a megközelítés valamennyi szakaszában. Például a megközelítés kritikus szakaszai során egy jelentős útvonal-követési hibát (PFE) létrehozó észrevétlen hibának különleges jelentősége van, ellenben egy, a biztonsági-vezetési, vagy az azonosító jelekben előforduló észre nem vett jel elvesztés nem fog szükségszerűen veszélyes helyzetet létrehozni. Azok a meghatározási ismérvek azonban, hogy melyik hiba mód lényeges, magukba foglalják az összes olyan veszedelmes hiba körülményt, ami nem kétségbevonhatatlanul nyilvánvaló az automatikus repülési rendszer, vagy a légijármű vezetője részére. 11.2.3 Különösen fontos az, hogy olyan felügyelő rendszerek kerüljenek tervezésre, amelyek biztosítják a hibamentes üzemeltetést a 3. Fejezet 3.11.5.2.3 és 3.11.5.3.3 pontjában leírt Szabványoknak való megfeleléssel. Ez gyakran szigorú tervezési elemzést igényel. A felügyelő rendszer hibái különben lehetővé tehetik a hibás jelek kisugárzását. Néhány olyan lehetséges körülmény, ami a veszély részét képezheti, a II. és III. Kategóriájú üzemeltetési teljesítményeknél: 2007/70/II. szám

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes